На жаль, старшыня сельвыканкама Д.М. Варанковіч, хаця і меў для плённай дзейнасці намнога больш часу, чым іншыя, але, як бачна з прагляду відэафільма, пакуль не здолеў як след арганізаваць работу па навядзенні парадку на зямлі. На што яму вельмі сур’ёзна было ўказана старшынёй райвыканкама А.Л. Пінчуком, які зробленае ацаніў у 10 працэнтаў ад таго, што неабходна. У вызначаны тэрмін старшыні сельвыканкама патрэбна ліквідаваць дапушчаныя за 8 месяцаў недаробкі. Пры падвядзенні вынікаў кіраўнік раёна выказаў таксама незадаволенасць тым, як ідуць справы ў Сітцаўскім, Крулеўшчынскім сельсаветах. Са станоўчага боку адзначыў дзейнасць у гэтым накірунку старшынь Докшыцкага, Бягомльскага, Параф’янаўскага сельвыканкамаў.